Standard Bank EasySell 2 Bedroom Cluster for Sale For Sale in Broadacres - MR050229 - MyRoof
36 CARA BIANCA, CEDAR - MR050229
Price per square erf meter - R11,644 per m2
PID=50229 DID=46191 SID=13
Erf Details: CEDAR - ERF SECTION 0036 CARA BIANCA BROADACRES SANDTON
This cluster is for sale in Broadacres. This is a Standard Bank EasySell Property . Die Kersie op die koek. | SkalkSkryf
Rassisme sonder brieke »
Die Kersie op die koek.
September 4, 2010 deur Louwie Ag baie dankie Anna. Dis nou dierbaar. Hier is dit maar `n spanpoging. Ek is erg rekenaargestremd. Gelukkig is Joh daar om te skryf as my skryf opdroog en om die tegniese dinge bymekaar hou. Maar dankie, die benoeming is soos tjoklits vir die siel.
Dinge wat ek van myself weet:
1.) Hoe ouer ek word hoe meer weet ek dat ek nie weet nie en dalk nooit sal weet nie.
2.) Ek is deesdae naby uitbrand moeg, ek kort `v vakansie. Ons beplan om Desember see toe te gaan, Heidelberg Kaap toe. Ek kan nie wag nie.
3.) Ek hou van stilte, absolute stilte.
4.) Ek sal nooit `n vlieg of `n brommer as troeteldier kan aanhou nie. Ek verpes die goed.
Ek weet nie of dit tel nie, dis `n foto van een van my olieverf skilderye wat by my skoonma hang. Ek het dit besonder baie geniet om te doen. Die kan is by `n vriendin geleen, die tafel is uit aftrede terug geroep om weer diens te doen en die sonneblomme het ek langs die pad gepluk.
Vir my kersie toekenning wil ek boerinballingskap benoem. Die man skryf sulke interessante dinge daar uit Korea, en die foto’s wat hy neem is ongelooflik mooi. (hy het ook lanklaas op sy werf geskryf?)
Dis moeilik om ander werwe uit te sonder. Elke een van julle skryf op sy eiesoortige manier wonderlik.
Ek kry nie baie tyd om rond te swerf op die werf nie, maar ek kyk gereeld by demoerin (hy klink darrem nie te erg kwaad nie!)
Alleman skryf oor baie aktuele dinge (hy het baie lanklaas geskryf sien ek). Ek lees by Herriemerrie en Anne-Marie en nog baie ander plekke wat almal `n plesier is om te lees. En natuurlik mis ons almal emil se blog wat werlik iets besonders was.
So daar het julle dit. Dankie vir die inloer en kom gerus weer.
Posted in Louwie, Uncategorized | Tagged Kersieopdiekoek | 5 Kommentaar	5 Responses
op September 5, 2010 at 6:35 vm ekisanna
Pragtige “prentjie” Ons wag ook vir Desember om bietjie vakansie te hou, maar ons is nie so gelukkig om dit by die see te gaan hou nie, so jy moet sommer die see vir ons ook geniet.
op September 5, 2010 at 8:14 nm Xena Phoenix
Baie dankie. Die blote feit dat mense my pogings lees en geniet is op sig self n kersie op die koek.
op September 6, 2010 at 4:04 nm Louwie
Anna, ons is mal oor die Kaap, Hermanus en die tuinroete. Sou graag naby die see wou bly, maar die Kapenaars ruk `n man se sak. Ons kan nie hulle tariewe bekostig nie, nou bly ons maar bietjie weg binneland toe en ry rond om berg en see te bekyk.
Ons sal aan jou dink as ons daar sit en wyn suip 😀
op September 6, 2010 at 5:29 nm Andrew
“Hoe ouer ek word hoe meer weet ek dat ek nie weet nie en dalk nooit sal weet nie.”
Daarvoor kry jy die Heidsieck Champagne toekenning vir wysheid en mees nugter klinkende stelling van die maand. Filosofie het sy perke en tot ‘n veel mindere mate die wetenskap ook.
Ek ken jou goed genoeg om te weet dat jy bedoel wat jy se en nie net nederig probeer klink om sosiale gewildheid in te win nie. Dit verbaas my elke dag hoeveel mense filosofiese menings aanvaar as die waarheid, en selfs gevestigde wetenskaplike feite verwerp wat daarop gegrond is, en dit voetstoods verkoop op die internet asof dit ‘n intellektuele deurbraak is wat die kollektiewe kennis van die mensdom uitdaag.
op September 7, 2010 at 7:01 nm Louwie
Dankie Andrew, ek sal die Champagne vat, die halo en die vlerkies kan jy maar vir een van die dames hier op die blog gee, daar is nog `n paar lekker sondes wat ek wil pleeg voor ek die lepel in die dak steek 😀